Пра гэта сведчаць і многія факты з яе біяграфіі. З 18-гадовага ўзросту і да вызвалення Віцебскай вобласці ад нямецка-фашысцкіх захопнікаў прайшла шлях воіна ў партызанскім атрадзе імя Фрунзэ брыгады імя Чапаева. Гады яе юнацтва супалі з цяжкім ваенным перыядам у жыцці краіны. Былі і пагрозы жыццю. Ратавалі таварышы па атрадзе. Спазнала, што такое чалавечнасць, душэўнасць, адданасць, узаемаразуменне, самаахвярнасць і дапамога.